|  |
| --- |
| DOPOLNILNI POUK, 25. 3. 2020Snov: Utrjevanje pojmov |
| Pozdravljeni, učenci.Zagotovo ste se že pripravljali na svoj govorni nastop, naredili osnutek.V pomoč pa prilagam nekaj vsebin, da vam bo končna priprava lažja.Na tej spletni povezavi <https://eucbeniki.sio.si/slo1/2658/index1.html>, lahko s pomočjo vaj izveš več o tem, kaj so motivi, tema in sporočilo nekega besedila. Prilepila sem ti pa tudi le povzetek. |

Tule pa prilagam razlago posameznih spremenjenih besed in govorniških figur.

**SPREMENJENE BESEDE IN GOVORNIŠKE FIGURE:**

… minimalni standard … temeljni standard

1. POOSEBITEV/POOSEBLJENJE (nečloveškemu dodamo človeške lastnosti).

*2. PRIMERA ali KOMPARACIJA: primerja dve stvari, pojava zaradi neke skupne lastnosti, podobnosti, ki zares obstaja ali pa se tako zdi le ustvarjalcu. Največkrat jo prepoznamo po primerjalnih veznikih KOT, (KO), KAKOR.*

*3. METAFORA*

*Uporaba določene besede ali besedne zveze namesto druge, na podlagi njune skupne značilnosti (npr. Tomaž je osel – neroden, neumen).*

4. OKRASNI PRIDEVEK

*Pridevnik ali prislov, ki se dodaja kakšnemu samostalniku v natančnejšo opredelitev, nezamenljivost, nazornost (rdeča roža).*

*5.* INVERZIJA

*Zamenjan besedni red (zagleda pri mizi rumeni junaka).*

*6.* PRETIRAVANJE

*Izražanje pretiravanja, odstopanja od osnovne stopnje (… kri napolnila bi jezero …)*

*7.* VZKLIK

*Izraža močnejše čustvene doživljaje. Na koncu klicaj.*

*8.* STOPNJEVANJE

*V nekaterih delih povedi, lahko čutimo, kako pesnik stopnjuje moč besede.*

*9.* GOVORNIŠKO/RETORIČNO VPRAŠANJE

 *Vprašanje, kjer je odgovor že vnaprej znan; skuša le vzbuditi določene občutke. Nanj odgovora ne pričakuješ.*

*10.* NAGOVOR

*Nagovarjanje odsotnih ali umrlih oseb, stvari, rastlin, živali, kot da so žive skozi celotno pesem.*

11. BREZVEZJE

*Naštevanje besed ali stavkov brez veznikov.*

*12. MNOGOVEZJE*

*Naštevanje besed ali stavkov, povezanih med seboj z istim veznikom.*

**Želim ti uspešno pripravo na GN.**

**Učiteljica Mojca Novak**